**CONDIȚII SPECIFICE DE ACCESARE A FONDURILOR**

**Programul Operațional Competitivitate 2014-2020**

**Axa Prioritara 4** - Sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și asupra pregătirii unei redresări verzi, digitale și reziliente a economie

**Obiectiv Tematic** - Sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și pregătirea unei redresări verzi, digitale și reziliente a economiei

**Prioritatea de investiții**: Sprijinirea capacității IMM-urilor de a crește pe piețele regionale, naționale și internaționale și de a se angaja în procesele de inovare.

**Obiectiv Specific:** Consolidarea poziției pe piață a IMM-urilor afectate de pandemia COVID-19.

Apelul de proiecte pentru **“Investiții în activități productive”** este unul competitiv, cu depunere continuă până la data închiderii apelulului.

**Prezentul tip de proiect se adresează IMM-urilor**, ajutorul de stat acordându-se pentru granturi pentru investiții în activități productive. Ajutorul se acordă în cadrul Programului Operațional Competitivitate (POC) 2014-2020, în conformitate cu schema de ajutor de stat Sprijin pentru IMM-uri în vederea depășirii crizei economice generate de pandemia de COVID-19 – investiții productive. Înregistrarea şi transmiterea cererilor de finanțare (proiectelor) se va face începând cu ora 9.00 a primei zile de deschidere a apelului în cadrul aplicației MySMIS.

**Tipuri de activități eligibile**

* Construirea/achiziția/extinderea spațiilor de producție/servicii – maxim 50% din valoarea proiectului;
* Dotarea cu active corporale, necorporale.

## Grup țintă

Grupul țintă este format din IMM-urile afectate de pandemia COVID-19.

**Beneficiarii sunt IMM-urile din România** active în sectoarele[[1]](#footnote-1) eligibile menţionate mai jos:

* + Clasa C – Industria Prelucrătoare (fără codurile 11 fabricare băuturi, 12 fabricare tutun și 254 fabricarea armamentului și muniției);
  + Clasa F – Construcții;
  + Clasa G – Comerț cu ridicata și cu amănuntul; Repararea autovehiculelor și motocicletelor;
  + Clasa H – Transport și depozitare;
  + Clasa I – Hoteluri și restaurante;
  + Clasa M – Activități profesionale, științifice și tehnice;
  + Clasa N – Activități de servicii administrative și de activități de servicii suport;
  + Clasa P– Învățământ;
  + Clasa Q – Sănătate și asistență socială;
  + Clasa R – Activități de spectacole, culturale și recreative;
  + Clasa S – Alte activități de servicii.

## Tipul apelului de proiecte și perioada de depunere a propunerilor de proiecte

|  |  |  |  |
| --- | --- | --- | --- |
| Tip proiect | Tip depunere | Competitiv | Perioada |
| **“Investiții în activități productive”** | Continuă | DA | 30 de zile calendaristice după lansarea apelului în MySMIS |

## Alocarea stabilitã pentru apelul de proiecte

Bugetul total alocat este echivalentul în lei a sumei de 358.384.803,64 euro, din care 300.000.000,00 euro FEDR şi 58.384.803,64 euro fonduri de la bugetul de stat, la cursul inforeuro din luna septembrie 2021.

## Valoarea maximă a ajutorului de stat

Valoarea maximă a ajutorului (finanțării publice nerambursabile) este echivalentul în lei al sumei de 1.000.000 euro, la cursul inforeuro din luna septembrie 2021.

## 

## Durata de implementare a proiectelor

Durata proiectului este de maximum **24 de luni** fără adepăși data de **31 decembrie 2023**.

**Eligibilitatea solicitantului**

Solicitantul trebuie să facă dovada îndeplinirii următoarelor:

* 1. Solicitantul nu se află în stare de faliment sau lichidare, afacerile sale nu sunt administrate de către un judecător sindic sau activitățile sale comerciale nu sunt suspendate ori nu fac obiectul unui aranjament cu creditorii sau nu este într-o situație similară cu cele anterioare, reglementată prin lege;
  2. Reprezentantul legal al solicitantului nu a fost condamnat în ultimii 3 ani, prin hotărâre definitivă a unei instanțe judecătorești, pentru o faptă care a adus atingere eticii profesionale sau pentru comiterea unei greșeli în materie profesională (se verifică pe baza cazierului judiciar, în etapa de contractare a proiectului);
  3. Reprezentantul legal al solicitantului nu a fost subiectul unei judecăți de tip judecată pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Uniunii Europene;
  4. Solicitantul nu face obiectul unui ordin de recuperare neexecutat în urma unei decizii anterioare a Consiliului Concurenței sau a Comisiei, prin care un ajutor de stat a fost declarat ilegal și incompatibil cu piața internă;
  5. Solicitantul nu este întreprindere în dificultate în anul 2019, în conformitate cu prevederile art. 2, punctul 18 din Regulamentul (UE) nr. 651/2014;
  6. Solicitantul nu a mai beneficiat de sprijin financiar din fonduri publice, inclusiv fonduri U E, în ultimii 5 ani, sau nu derulează proiecte finanțate în prezent, parțial sau în totalitate, din alte surse publice, pentru aceleși activități.

**Cererile de finanţare se vor depune prin aplicaţia electronică MySMIS2014, cu toate anexele solicitate prin Ghidul Solicitantului. Modalităţile de utilizare a aplicaţiei MySMIS2014 sunt publicate pe site-urile** [**https://2014.mysmis.ro**](https://2014.mysmis.ro/) **şi** [**www.mfe.gov.ro**](http://www.mfe.gov.ro)**.**

Odată cu înregistrarea solicitantului, este necesară completarea tuturor câmpurilor, întrucât informaţiile din această secţiune sunt esenţiale pentru verificarea eligibilităţii solicitantului sau pentru evaluarea tehnico-economică.

**Ghidul solicitantului il puteti accesa folosind link.ul urmator:** [**https://mfe.gov.ro/wp-content/uploads/2021/09/17f283edae42b8f06cd9dc924e704394.docx**](https://mfe.gov.ro/wp-content/uploads/2021/09/17f283edae42b8f06cd9dc924e704394.docx)

1. În conformitate cu clasificarea activităţilor din economia naţională - CAEN Rev. 2 [↑](#footnote-ref-1)